פירוש נוסף ערך זה עוסק בלהקת מטאל סימפוני. אם התכוונתם לסוגה בשירה, ראו שירה אפית.

אפיקה בהופעה בפסטיבל הלפסט 2007.
**אפיקה** (באנגלית: **Epica**) היא להקת מטאל סימפוני מהולנד, שכיום נחשבת לאחת הלהקות הבולטות והמצליחות בסצנת המטאל הסימפוני והצליחה אף לפרוץ ולהצליח בסצנת המיינסטרים.

מוזיקה
------

סימונה סימונס, זמרת-יוצרת וסולנית הלהקה, הידועה ביופייה ושערה הג'ינג'י הארוך. סימונס משמשת כ"פנים" של הלהקה.
המוזיקה של הלהקה ממשיכה את הקו של After Forever ומתבססת על "שירת היפה והחיה" – מארק יאנסן בגרואלינג וסימונה סימונס בשירה אופראית בעיקר בטווח המצו סופרן אך לעיתים גם בקול אלט שתואר כ"ברור, בעל טון מושלם והרבה רגש". אפיקה מרבה להשתמש בליווי מקהלות ששרות באנגלית ולטינית, ובחלק מהשירים אף בליווי תזמורתי הכולל כלי נגינה קלאסיים. לעיתים כוללים השירים גם דקלומים ומילים בלטינית וערבית.

המוזיקה עצמה היא שילוב של מטאל גותי בסגנון Within Temptation, מטאל סימפוני שממשיך את אפטר פוראבר עם תערובת של פרוגרסיב מטאל ופאוור מטאל.[דרוש מקור] הגיטריסט של הלהקה, אד סלייטר, תיאר את סגנונה כ"גשר בין פאוור מטאל לגותיק מטאל". המוזיקה של אפיקה היא מצד אחד אגרסיבית ובומבסטית כאשר שירים מסוימים שלה הם גדולים, אפיים וכבדים ואילו שירים אחרים יותר שקטים ומאופקים.

תכנים
-----

רבים משירי הלהקה, בייחוד אלה של סדרת השירים The Embrace That Smothers, דנים במחאה כנגד הדת, נגד החשיבה הלא-עצמאית של דתיים אדוקים ונגד מעשים הנעשים בשם הדת. כך, למשל, נפתח השיר "Cry for the moon" במילים "השתמש בהגיון הבריא שלך; אינך יכול להתחבא מאחורי האגדות שלך לנצח". בהמשך, יוצא השיר נגד הצביעות הדתית: "מחילה אינה למכירה, גם לא הנכונות לסלוח". השיר "Façade Of Reality" להבדיל, נכתב על מבצעי הפיגוע במגדלי התאומים. הוא מבקר את האווירה הדתית שדחפה אנשים לנהוג כפי שנהגו, ותוהה האם יש תקווה לעתיד טוב יותר כל עוד אנשים נשלטים על ידי דתות.

לצד הביקורת כנגד הדת, יש שירים העוסקים גם בנושאים יומיומיים יותר כגון מערכות יחסים כושלות (כגון Never Enough).

אפיקה כתבה סדרת שירים בשם New Age Dawns (אנ'). סדרה זו הושפעה מקריסת תרבות המאיה ועוסקת בעיוורון העצמי שמוביל לנפילה (Consign to Oblivion), ובהמשך קוראת לאדם לקחת שליטה על חייו (Design Your Universe).

היסטוריה
--------

אפיקה בהופעה בטוסקה 2006
מארק יאנסן, גיטריסט וזמר-יוצר
סימונה סימונס, זמרת-יוצרת וסולנית הלהקה
סימונה סימונס, סולנית הלהקה, 2014.
אפיקה מזכירה בסגנונה המוזיקלי להקות כגון After Forever ו-Within Temptation. הלהקה נוסדה בשנת 2002 על ידי מארק יאנסן שעבד בעבר עם After Forever, ועזב אותם בגלל שינויים בסגנון הלהקה. לאחר שעזב את After Forever הוא הקים להקה משלו, וצירף אליה את הזמרת סימונה סימונס. שמה המקורי של הלהקה היה Sahara Dust אך כבר בתחילת 2003 שונה השם ל-Epica, בעקבות האלבום Epica של להקת הפאוור מטאל Kamelot.

אלבומה הראשון והפורץ של אפיקה שיצא ב-2003 היה The Phantom Agony, שעסק בין השאר בטרור האסלאמי. על עטיפת האלבום הופיעה סימונס, לבושה בבגדי עור חושפניים, כשנחשים מתפתלים סביבה.

ב-2 ביוני 2006 הגיעה הלהקה לראשונה להופעה אחת בארץ במועדון הבארבי, אשר הותירה על הלהקה רושם רב וחבריה הבטיחו לשוב ולהופיע בארץ, כפי שהם אכן עשו ב-11 בדצמבר 2008.

ב-7 בספטמבר 2007 (בגרמניה, 10 בספטמבר בשאר העולם) הוציאה אפיקה את אלבומה השלישי The Divine Conspiracy שהפך לאחד אלבומי הסימפוני מטאל הנמכרים ביותר באותה שנה. הלהקה יצאה לסיבוב הופעות ארוך מאוד בעקבותיו.

במהלך סיבוב ההופעות, דיווחה הלהקה לפתע כי סולניתה, סימונה סימונס, לקתה במחלה כתוצאה מחיידק אלים MRSA הנקרא גם "חיידק בית החולים" אשר בו נדבקה במקסיקו, לאחר שנאלצה לעבור ניתוח עקב זיהום ברגלה. המחלה מנעה מסימון מלהופיע ולכן החליפה אותה חברתה ומורתה, אמנדה סאמרוויל. במהלך 2008, לאחר מאבק עיקש ובן כמה חודשים, שבה סימון להופיע עם הלהקה.

ב-11 בדצמבר 2008 הופיעה הלהקה שוב בארץ, במועדון ה"בארבי" וחתמה את סיבוב ההופעות שלה בצורה מרשימה, אל מול אולם מלא. בתום ההופעה ירדו חברי הלהקה לקהל ושוחחו עם המעריצים.
מספר ימים לאחר ההופעה, הודיע אד על פרישתו מהלהקה לטובת פרויקטים אחרים ומעט מנוחה. את אד סלאייטר החליף אייזק דה-להיי.

ב-2009 הופיעה אפיקה בהונגריה במופע בשם The Classical Conspiracy שחציו כלל עיבודי מטאל סימפוני לקטעי מוזיקה קלאסית וחציו השני שירים של הלהקה, בעיקר מהאלבום The Divine Conspiracy. מאוחר יותר יצא אלבום של המופע בשם The Classical Conspiracy שחולק לשני תקליטורים.

ב-2009 יצא האלבום החמישי Design Your Universe.

ב-2012 יצא האלבום השישי Requiem for the Indifferent.

ב-2014 יצא אלבומה השביעי The Quantum Enigma.

ב-2016 יצא אלבומה השמיני The Holographic Principle.

ב-14 ביוני 2017 הופיעה הלהקה שוב בישראל, במועדון ה"בארבי" מול אולם מלא. ב-10 באוקטובר 2019 הופיעה הלהקה שוב בישראל, במועדון ה"בארבי" מול אולם מלא, ובהדרן הניפה את דגל ישראל לצד דגל הלהקה.

חברי הרכב
---------

נגני אפיקה, ציריך 2017
### חברי ההרכב הנוכחי

* סימונה סימונס – שירה נשית, מצו-סופרן
* מארק יאנסן – גיטרות ושירה (גרואלינג)
* אייזק דלהיי – גיטרה
* רוב ון דר לו – גיטרה באס
* קוּן ג'נסן – קלידים
* אריאן ון ויסנביק – תופים

### חברי ההרכב לשעבר

* איב האטס – גיטרה באס (2002–2012)
* אד סלאייטר – גיטרה (2002–2008)
* הלנה אירן מיכאלסן – שירה נשית, סופרן (2002)
* יוראן סימונס – תופים (2002)
* איוואן הנדריקס – תופים (2002)
* דניס ליפלנג – תופים (2002)

דיסקוגרפיה
----------

### אלבומים

* The Phantom Agony ‏(2003)
* Consign to Oblivion ‏(2005)
* The Score – An Epic Journey ‏(2005)
* The Divine Conspiracy ‏(2007)
* Design your Universe ‏(2009)
* Requiem for the Indifferent ‏(2012)
* The Quantum Enigma ‏ (2014)
* The Holographic Principle ‏ (2016)
* Omega ‏ (2021)

### סינגלים

* The Phantom Agony ‏(2003)
* Feint ‏(2004)
* Cry for the Moon ‏(2004)
* Solitary Ground ‏(2005)
* Quietus (Silent Reverie) ‏(2005)
* Never Enough ‏(2007)
* Chasing the Dragon ‏(2008)
* Unleashed ‏(2009)
* Martyr of the Free Word ‏(2009)
* This is the Time ‏(2010)
* Storm the Sorrow ‏(2012)
* The Essence Of Silence ‏ (2014)
* Unchain Utopia ‏ (2014)
* Universal Death Squad ‏ (2016)
* Edge of The Blade ‏ (2016)

### הופעות חיות

* We Will Take You With Us ‏(DVD) ‏(2004)
* The Classical Conspiracy (אלבום הופעה חיה במישקולץ, הונגריה) ‏(2009)

### אלבומי אוסף

* The Road to Paradiso ‏(2006)

קישורים חיצוניים
----------------

ויקישיתוף מדיה וקבצים בנושא **אפיקה** בוויקישיתוף
* אתר האינטרנט הרשמי של אפיקה
* אפיקה, ברשת החברתית פייסבוק

* אפיקה, ברשת החברתית טוויטר

* אפיקה, ברשת החברתית אינסטגרם

* אפיקה, ברשת החברתית VK

* אפיקה, סרטונים בערוץ היוטיוב

* אפיקה, באתר פליקר

* אפיקה, במסד הנתונים הקולנועיים IMDb (באנגלית)

* אפיקה, באתר אייטונס (באנגלית)

* אפיקה, באתר ספוטיפיי

* אפיקה, באתר סאונדקלאוד (באנגלית)

* אפיקה, באתר Last.fm (באנגלית)

* אפיקה, באתר AllMusic (באנגלית)

* אפיקה, באתר MusicBrainz (באנגלית)

* אפיקה, להקה באתר Encyclopedia Metallum (באנגלית)

* אפיקה, באתר דיזר

* אפיקה, באתר Yandex.Music (ברוסית)

* אפיקה, באתר Discogs (באנגלית)

* אפיקה, באתר Songkick (באנגלית)

* אפיקה, באתר Genius

* אפיקה, באתר SecondHandSongs

* אפיקה, באתר בילבורד (באנגלית)

* אפיקה, באתר טיידל (באנגלית)

* אפיקה, באתר אמזון מיוזיק
* אפיקה ב-MetalStrom

כתבות בתקשורת
* ריאיון עם מארק ג'אנסן לקראת יציאת האלבום השני, Cosign To Oblivion מאת שלי ראו(הקישור אינו פעיל), באתר "לילה"
* מידע על אפיקה והקליפ The Phantom Agony(הקישור אינו פעיל), באתר אלטרנטיבי
* ליהיא לסלו, חמה כמו השמש – ראיון עם סימון סימונס, אתר Shox

וידאוקליפים
* Feint בביצוע אפיקה, וידאו קליפ של השיר באתר יוטיוב (הערוץ הרשמי של Epica)
* Edge Of The Blade בביצוע אפיקה, וידאו קליפ של השיר באתר יוטיוב (הערוץ הרשמי של Nuclear Blast Records)

הופעות חיות
* Epica - Hellfest 2022 - @ARTE Concert, סרטון בערוץ "ARTE Concert", באתר יוטיוב (אורך: 59:57)

הערות שוליים
------------

1. 1 2  Chad Bower,‏ Epica – The Divine Conspiracy, באתר About.com
2. ↑  Interview with Mark Jansen, Simone Simons and Ad Sluijter of Epica
3. ↑  Epica – The Divine Conspiracy, באתר Lords of Metal
4. ↑  מאוחר יותר התחתנה סימונה סימונס, הסולנית של אפיקה, עם אוליבר פאלוטאי, הקלידן של קמלוט.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 9116 7658
* LCCN: no2009201788
* MusicBrainz: 21985b14-1b0d-44fe-b357-310b29bba510
* NKC: xx0106716
* VIAF: 133320300
* WorldCat: lccn-no2009201788

 |